KINNITATUD
Direktori kk 19.01.2011 nr 11 /3.1-14

Krootuse Põhikooli õpilasesinduse põhimäärus

Krootuse Põhikooli õpilasesinduse põhimäärus kehtestatakse põhikooli- ja gümnaasiumiseaduse §60 lg 5 alusel.

1.	ÜLDSÄTTED
1.1.	Krootuse Põhikooli õpilased moodustavad õpilaskonna.
1.2.	Kooli õpilaskonnal on õigus otsustada ja korraldada iseseisvalt, kooskõlas seaduste ja seaduse alusel antud õigusaktidega, õpilaselu küsimusi (PGS § 60 lg 3 p 1).
1.3.	Õpilaskonnal on õigus astuda Eesti ja rahvusvaheliste organisatsioonide liikmeks või arendada nendega koostööd õpilasesinduse kaudu (PGS § 60 lg 3 p 2).
1.4.	Õpilaskonnal on õigus otsustada ja korraldada kõiki muid õpilaselu küsimusi, mis kuuluvad seaduse või seaduse alusel antud õigusaktide kohaselt õpilaskonna pädevusse ega ole antud samadel alustel kellegi teise otsustada ja korraldada (PGS § 60 lg 3 p 3).
1.5.	Krootuse Põhikooli õpilasesindus on Krootuse Põhikooli (edaspidi kool) õpilaskonna vabatahtlik esindusorganisatsioon.
1.6.	Krootuse Põhikooli õpilasesindus (edaspidi ÕE) juhindub oma tegevuses ja otsuste vastuvõtmisel kooli õpilaskonna enamuse tahtest, ÕE põhimäärusest, kooli põhimäärusest ja Eesti Vabariigi seadustest.
1.7.	ÕE eesmärgiks on:
1.7.1.	otsustada ja korraldada iseseisvalt õpilaselu küsimusi;
1.7.2.	esindada kooli õpilaskonda koolisisestes suhetes ning suhetes teiste organisatsioonide, asutuste ja isikutega;
1.7.3.	vahendada õpilastele noorsoo- ja haridusalast informatsiooni;
1.7.4.	aidata kaasa õpikeskkonna ja hariduse kvaliteedi ning õpilase õpimotivatsiooni tõstmisele;
1.7.5.	kaitsta õpilaste õigusi haridusalastes küsimustes;
1.7.6.	tõsta õpilaskonna vastutust kooli ees;
1.7.7.	aidata kaasa õppetöö ja koolielu korraldamisel ning probleemide lahendamisel;
1.7.8.	järgida ja edendada kooli traditsioone;
1.7.9.	kujundada selgeid ja üksteist austavaid käitumistavasid õpilaste omavahelistes suhetes, suhetes õpetajate ja kooli direktoriga.
1.8.	Eesmärkide saavutamiseks on ÕE-l õigus:
1.8.1.	viia läbi üritusi;
1.8.2.	osaleda projektides ja organiseerida projekte;
1.8.3.	viia läbi uuringuid ja küsitlusi;
1.8.4.	viia läbi koolitusi, loenguid, kursuseid;
1.8.5.	teha koostööd teiste õpilaskondadega, Kõlleste  Vallavalitsuse, rahvusvaheliste organisatsioonide ja muude institutsioonidega;
1.8.6.	anda arvamus kooli põhimääruse, õppekava ja kodukorra ning nende muudatuste kohta enne kehtestamist;
1.8.7.	osaleda kooli arengukava koostamises ja anda arengukava ja selle muudatuste kohta arvamus enne kinnitamist;
1.8.8.	osaleda oma esindaja kaudu direktori nõusolekul kooli õppenõukogu koosolekutel;
1.8.9.	otsustada ja korraldada kõiki muid õpilaselu küsimusi, mis kuuluvad õigusaktide kohaselt õpilaskonna pädevusse ega ole antud samadel alustel kellegi teise otsustada ja korraldada;
1.8.10.	saada kooli direktorilt oma tegevuseks vajalikku informatsiooni.

2.	LIIKMESKOND JA STRUKTUUR
2.1.	ÕE-sse kuulub vähemalt 10 liiget, kes valitakse kooli õpilaskonna hulgast.
2.2.	ÕE liikmed valitakse üheks õppeaastaks 6.-9. klassi õpilaste hulgast. Iga klass esitab ÕE-sse vähemalt kaks liiget. ÕE liikme lahkumisel koolist esitab liikme esitanud klass ÕE-sse uue liikme ja teavitab sellest ÕE juhatust. Klassil on õigus ÕE liige igal ajal sõltumata põhjusest tagasi kutsuda ja uus ÕE liige valida. Klassi koosolekul peavad osalema rohkem kui pooled klassi õpilastest. ÕE liikmeks osutub kandidaat, kelle poolt hääletab rohkem kui pool klassi koosolekul osalejatest. ÕE liikme valimised viiakse läbi enne korralise ÕE koosoleku toimumist.
2.3.	 ÕE valib oma liikmete hulgast avalikul hääletusel presidendi ja asepresidendi, kes moodustavad ÕE juhatuse.
2.4.	Juhatuse ülesandeks on koordineerida ÕE tegevust, esindada ÕE-d selle otsuste ellurakendamisel, anda oma tegevusest aru ÕE-le ja täidab muid ÕE poolt antud ülesandeid.
2.5.	ÕE korraline koosolek kutsutakse kokku vähemalt üks kord veerandi jooksul. Koosoleku päevakorra projekti koostab juhatus arvestades õpilaskonna ettepanekuid.
2.6.	Erakorraline koosolek kutsutakse kokku siis, kui selleks on tekkinud kiireloomuline vajadus. ÕE erakorralise koosoleku võib kokku kutsuda ÕE juhatus.
2.7.	ÕE koosoleku teade edastatakse liikmetele hiljemalt kaka päeva enne koosoleku toimumist.
2.8.	ÕE tegevust juhib ja koosolekuid viib läbi president, tema äraolekul asepresident.
2.9.	ÕE liikmete volitused kehtivad kuni uue koosseisu valimiseni või üksikliikme uuesti valimiseni.

3.	OTSUSTE VASTUVÕTMISE JA ELLURAKENDAMISE KORD
3.1.	ÕE on otsustusvõimeline kui koosolekust võtab osa rohkem kui pooled ÕE liikmetest.
3.2.	ÕE otsused võetakse vastu lihthäälteenamusega. Vastuvõetud otsused peavad olema kooskõlas ÕE põhimäärusega.
3.3.	ÕE otsused on ÕE juhatusele täitmiseks kohustuslikud ja kooli õpilaskonnale soovituslikud.
3.4.	Põhimääruse vastuvõtmise ja muutmise poolt peab olema ÕE liikmete enamus.
3.5.	Põhimäärus ja selle muudatused jõustuvad selle kinnitamisega kooli direktori poolt. Muutmise korral koostatakse uus terviktekst, mis esitatakse direktorile kinnitamiseks.

4.	 LÕPPSÄTTED
4.1.	ÕE tegevuse lõpetamine toimub ÕE otsuse alusel, millest informeeritakse kooli direktorit.
4.2.	ÕE põhimäärus on vastu võetud õpilaskonna koosolekul 18.jaanuaril 2011. a.